Mustaa valkoisella (albumi)

Mustaa valkoisella on suomalaismuusikko Pave Maijasen soolouran kymmenes, marraskuussa 2000 julkaistu studioalbumi.Saarela 2021, s. 421. Albumin tunnetuimmaksi ja soitetuimmaksi kappaleeksi nousi avausraita ”Jos oot mun”.

Albumin julkaisi CD-levynä pieni AllStar Music -levy-yhtiö, joka oli perustettu Mestarit-kokoonpanon teknisestä tuotannosta vastanneen Eastway-levy-yhtiön kylkeen. Yhtiötä luotsasi Anne Laaksonen, joka oli työskennellyt jo aiemmin Maijasen aiemmissa levy-yhtiöissä.Saarela 2021, s. 424.

Levyn kappaleista nimikappaleen lisäksi ”Huokausten silta” ja ”Jos oot mun” julkaistiin CD-singleinä, ”Huokausten silta” vain promootiokäyttöön. ”Jos oot mun” -single ylsi 50 hittiä -singlelistan sijalle 26. ja radiosoittolistan viidenneksi.

Albumi ei myynyt kovin hyvin ja koko levyn tuotantotiimi oli hyvin pettynyt albumiin sen flopatessa. Myöhemmin Maijanen on pitänyt albumia yhtenä onnistuneimmistaan.

 Taustaa, tuotanto ja kappalemateriaali 
Vuoden 1999 Mestarit-kokoonpanon stadion- ja areena-esiintymisien jälkeen Maijanen lähti 30-vuotisjuhlakiertueella oman yhtyeensä kanssa. Mestarien jälkeistä kysyntää ei kuitenkaan ollut ja keikoilla kävi hyvin vähän ihmisiä. Mestarien lopetettua Maijaselta alkoi syntymään uutta tuotantoa, jota hän soitti yhtyeensä kanssa lähes tyhjille saleille. Loppukeväästä 2000 Maijanen alkoi käynnistellä uuden albumin äänityksiä Secret Labouratory -studiolla, joka oli joutunut muuttanut Ruoholahden Lepakkoluolan purkamisen tieltä Helsingin keskustaan Fredrikinkadulle asuinrakennuksen toiseen kerrokseen.Saarela 2021, s. 420. Uusi sijainti oli Maijaselle ja studion toiselle omistajalle basisti Mitja Tuuralalle hyvin haasteellinen, eikä studiossa tehty Maijasen sooloalbumin lisäksi enää juuri muita albumeita kunnes studion toiminta lopetettiin.

Maijanen kokosi levyä varten yhtyeen, joka koostui vanhemmista ja nuoremmista muusikoista. Kitaristiksi tuli Jyrki ”Muddy” Manninen, joka oli soittanut Maijasen yhtyeissä jo 1980-luvulla. Rumpali Okko Laruun Maijanen oli tutustunut edellisen albuminsa Kohti uutta maailmaa sessioissa kitaristi Esa Kaartamon kautta. Toinen kitaristi Jaakko Kiikeri ja kosketinsoittaja Antti Ikola eivät olleet soittaneet Maijasen tuotannoissa aikaisemmin. Maijanen täydensi kvintettiä soittamalla itse bassoa. Albumia äänitettiin T. T. Oksalan toimesta Secret Labouratorylla toukokuusta heinäkuuhun, kunnes pidettiin pieni tauko. Äänitykset jatkuivat elokuussa Lauttasaaressa Crystal Sound -studiossa Oksalan alaisuudessa.

Albumin avainkappaleita on pitkä ”Huokausten silta”, joka vie kuulijan Maijasen lapsuudenmaisemiin Lappeenrantaan, jossa Huokausten silta jakaa Lappeenrannan varuskunta-alueen muusta kaupungista.Saarela 2021, s. 34. Maijanen oli juuri täyttänyt 50 vuotta ja katsoo kappaleessa vuosia taaksepäin. Albumin nimi ”mustaa valkoisella” esiintyy myös kappaleen lyriikoissa, joissa nimen merkitystä avataan. Tuhka kuvataan siemenenä jollekin uudelle.Saarela 2021, s. 422.

Myös kappaleeseen ”Saman taivaan alla” liittyy Mosambikin sisällissodasta aiheutuneeseen impulssiin, joka antoi Maijaselle jo vuonna 1981 ”Pidä huolta” -kappaleeseen. Maijanen oli toiminut Unicefin hyvän tahdon lähettiläänä Mosambikissa ja seurannut maan jälleenrakennusta. Kappaleen sanoitus syntyi Maijansen istuessa luksushotellin uima-altaalla Mosambikin pääkaupungissa Maputossa ajatellen saman sinitaivaan alla jakautunutta elämää.Saarela 2021, s. 423.

 Kappaleet 









 Maijanen, Pave: Mustaa valkoisella -CD-albumin kansiliite, AllStar Music / AllStarCD 005, 2000.

 Tekijät 
 Muusikot 
 Mustaa valkoisella -yhtye
Pave Maijanen – laulu, bassokitara, kitarat
Antti Ikola – kosketinsoittimet
Jaakko Kiikeri ja Jyrki ”Muddy” Manninen – kitarat
Okko Laru – rummut

 Tuotanto 
Pave Maijanen – tuottaja
Secret Labouratory ja Crystal Sound / T. T. Oksala - äänitys
T. T. Oksala ja Pave Maijanen – miksaus
Finnvox-studiot, Helsinki / Mika Jussila – masterointi
Henrik Schütt – valokuvat
Jalle Niemelä – ulkoasu ja taitto
Kiitokset: muun muassa Antti Murto (Crystal Sound), Seppo Pietikäinen sekä Mirko Ekberg (Gibson-kitarat).

 Lähteet 


 Viitteet 

 Aiheesta muualla 


Luokka:Vuoden 2000 albumit
Luokka:Pave Maijasen albumit
Luokka:Pave Maijasen tuottamat albumit